Kamu bisa jelasin ke aku soal Silat Kuntau Selendang Merah dalam bahasa melayu?

Seni Silat Kuntau Selendang Merah merupakan sejenis ilmu beladiri yang berkait dengan keadaan semasa masa kini. Latihannya mencirikan teknik tempur tanpa senjata (tangan kosong) yang bercorak laga sebenar dengan mengambil faktor penting keselamatan pemain/ pesilat. Ianya mudah dan senang untuk dipelajari dengan keadaan rumah yang stabil dan kukuh mengikut fizikal seseorang. Lazimnya seseorang yang mempelajari silat ini dengan tekun akan mengambil masa selama hampir 6 bulan sahaja untuk menguasai tahap 1 beserta laga.

Tidak mengira peringkat umur seseorang untuk mempelajari silat ini kerana setiap peringkat bergantung kaedah pengajarannya. Intipati silat ini bukan sahaja menerusi latihan fizikal sahaja ianya lebih dari itu. Konsep ketaatan haruslah difahami dan dihayati oleh seseorang yang ingin bergelar ahlinya dan ini membentuk JATIDIRI SEJATI UNGGUL. Maksud jatidiri di sini ialah menjadikan seseorang bertanggungjawab untuk menjaga maruah diri, ibubapa dan keluarga, rakan-rakan dan masyarakat.